Stvaranje zdravlja - Fizička aktivnost, dr Branislav Hačko
2018-12-07 18:00 - 19:30 (Europe/Belgrade) | Serbia
Da li ste čuli da se najbrže stari sedeći? Naše telo i um su stvoreni za akciju.
Saznajte više o programu STVARANJE ZDRAVLJA i načinite korak bliže ka boljem zdravlju!

Stvaranje zdravlja - Poverenje, mr Vlado Havran
2018-12-08 18:00 - 19:30 | Serbia
Kao što grane drveta osiguravaju hlad od vrućeg sunca, poverenje služi kao zaštita koja nas održava mirnim i sigurnim. Kako razviti poverenje?
Saznajte više o programu STVARANJE ZDRAVLJA i načinite korak bliže ka boljem zdravlju!

Koncert Mine Mendelson i Marije Đukić
2018-12-10 19:00 - 20:00 | Serbia
Program:
Ludvig van Betoven:
Sonata za violinu i klavir G-dur, br. 8 (op. 30, br. 3)
Allegro assai
Tempo di Minuetto
Allegro vivace

Antonjin Dvoržak:
Četiri romantična komada za violinu i klavir, op. 75
Allegro moderato
Allegro maestoso
Allegro appassionato
Larghetto

Johanes Brams:
Sonata za violinu i klavir d-mol, op. 108, br. 3
Allegro
Adagio
Un poco presto e con sentimento
Presto agitato

MINA MENDELSON je rođena u Beogradu. Diplomirala, magistrirala i doktorirala umetničke studije violine (sa prosekom 10) na Fakultetu muzičke umetnosti u Beogradu, u klasi red. prof. Fern Rašković. Kao stipendista Vlade Kraljevine Norveške usavršavala se na Univerzitetu u Kristijansandu kod prof. Sabinne Grollmus i prof. Stephana Baratdua (2001.), kao i na majstorskim kursevima kod profesora Dejvida Takenoa (London, 1997.), Sretena Krstića (Kotor, 2003.) i Mateje Marinkovića (Set-Francuska, 2009.). Dobitnik je velikog broja nagrada na republičkim, saveznim i međunarodnim takmičenjima, od čega se izdvaja Specijalna nagrada na Republičkom takmičenju u Beogradu 1998. kao i Prva nagrada na Saveznom takmičenju u Kotoru iste godine.
Bila je član kamernog orkestra Gudači Svetog Đorđa (1997-2000), zatim zamenik koncertmajstora u BGO Dušan Skovran (2002-2013) a od 2009. godine je angažovana kao koncertmajstor Jevrejskog kamernog orkestra, čiji je osnivač i umetnički rukovodilac prof. Ladislav Mezei. Kao solista i kamerni muzičar nastupala je u brojnim gradovima Srbije i inostranstva (Kina, Turska, Holandija, Velika Britanija, Francuska, Nemačka, Mađarska, Bugarska, Hrvatska, Crna Gora, Makedonija). Kao solista sarađivala je sa Niškim simfonijskim orkestrom, BGO Dušan Skovran, Kamernim ansamblom Mokranjac, Gudačima Svetog Đorđa, Jevrejskim kamernim orkestrom, Orkestrom Univerziteta u Zhuhaiu (Kina) i sa dirigentima: Nelson Leong, dr Suzana Kostić, dr Milena Injac, Stefan Zekić, Vesna Šouc i Obrad Nedeljković. Nastupala je na festivalima: BEMUS, NOMUS, Ohridsko leto, Evropski dani jevrejske kulture, Jesenji festival jevrejske muzike (Szegedin), Festival u Sofiji, Festival u Bodrumu, Festival u Sapanci, Kalemegdanski sutoni, Umetnost protiv rata i drugi, a snimala je i za Radio i TV Beograd.
Paralelno sa solističkom i kamernom koncertnom aktivnošću bavi se i pedagogijom- zaposlena je na Fakultetu umetnosti u Nišu od 2003. godine gde je trenutno vanredni profesor violine na Katedri za gudačke instrumente.
MARIJA ĐUKIĆ – Diplomirala i magistrirala na Fakultetu muzičke umetnosti u Beogradu u klasi prof. Srđana Grbića. Usavršavala se na majstorskim kursevima u Turu (Francuska) kod prof. Alekseja Nasedkina i u Sionu (Švajcarska) kod prof. Bernharda Eberta. Provela je dve godine na specijalizaciji u Sankt-Peterburgu (Rusija), na Konzervatorijumu „Rimski-Korsakov“, u klasi prof. Jekaterine Murine.
Zaposlena je na Fakultetu muzičke umetnosti u Beogradu kao redovni profesor na Katedri za klavir. Nastupala je kao solista i kamerni muzičar u Beogradu, mnogim gradovima Srbije, u Crnoj Gori, Bosni i Hercegovini, Makedoniji, Rusiji, Švajcarskoj, Italiji, Grčkoj, Turskoj.
Na njenom repertoaru su najzastupljenije kompozicije klasicizma i romantizma. Poseduje poseban afinitet prema kompozicijama Frederika Šopena. Jedan od najznačajnijih i najuspešnijih koncetarata sa Šopenovim delima izvela je u Velikoj dvorani Kolarčeve zadužbine 2010. godine, povodom dvestote godisnjice rođenja kompozitora. Nastupala je i u različitim kamernim ansamblima, kao član dua sa pevačima, flautistima, violinistima, harmonikom, kao član trija Amorosso i trija Classica Aeterna. Nastupala je na koncertima u okviru Tribine kompozitora i Međunarodnog festivala harfe.
Snimala je za Radio Beograd.
Kao solista sarađivala je sa Beogradskom filharmonijom, Simfonijskim orkestrom RTS, orkestrom Doma vojske i BGO „Dušan Skovran“.

Stvaranje zdravlja - Međuljudski odnosi, psiholog Nikola Grujić
2018-12-14 18:00 - 19:30 | Serbia
Kakav uticaj imaju međuljudski odnosi na naše fizičko i mentalno zdravlje? Kako razviti dobre međuljudske odnose i uživati u punini života?
Saznajte više o programu STVARANJE ZDRAVLJA i načinite korak bliže ka boljem zdravlju!

Stvaranje zdravlja - Ishrana, mr ph. Ivana Kantardžiev
2018-12-15 18:00 - 19:30 | Serbia
Da li biste želeli da budete srećniji i energičniji, jači, zdraviji, da značajno smanjite svoj rizik od bolesti, onda započnite ovde. Poboljšajte ishranu. Obojite svoje obroke voćem i povrćem.
Saznajte više o programu STVARANJE ZDRAVLJA i načinite korak bliže ka boljem zdravlju!

Koncert sonata Petra Stojanovića
2018-12-15 19:30 - 20:30 | Serbia
SONATA ZA VIOLINU I KLAVIR op. 18 br. 2
I Allegretto
II Tema s varijacijama
III Allegro con brio
Miljana Popović Materni, violina
Neda Hofman, klavir
SONATA ZA VIOLU I KLAVIR op. 108 br. 2
I Allegro non troppo
II Andante molto affectuoso
III Rondo
Ljubomir Milanović, viola
Neda Hofman, klavir
SONATA U STAROM STILU ZA VIOLONČELO I KLAVIR op. 54
I Introdukcija i fuga
II Menuetto
III Gavotte
IV Air
V Finale–Rondo
Srđan Sretenović, violončelo
Neda Hofman, klavir

Stvaranje zdravlja - Pogled na svet, mr Dragan Grujičić
2018-12-21 18:00 - 19:30 | Serbia
Kako pogled na svet oko nas utiče na naše sveopšte blagostanje? To je ključ za život u izobilju. Uspešni ljudi život vide drugačije. Oni žive sa optimističnim pogledom na svet.
Saznajte više o programu STVARANJE ZDRAVLJA i načinite korak bliže ka boljem zdravlju!

Stvaranje zdravlja - Završno veče
2018-12-22 18:00 - 19:30 | Serbia

Stvaranje zdravlja - Važnost zdravog života
2019-02-17 18:00 - 19:30 | Hrišćanska adventistička crkva, Radoslava Grujića 4, Beograd, 11000, Srbija
Interaktivne radionice zdravog života

17.02.2019. – voditelj Vlado Havran
Tema: Važnost zdravog života
Gost: dr Ivanov Dragan
Muzički intermeco: Tomislav Milošević

Stvaranje zdravlja govori o potpunoj ličnoj dobrobiti, dobrobiti koja je više od odsustva bolesti. Čovek je u stanju potpune dobrobiti onda kada je mentalno, fizički, socijalno i duhovno fit – potpuno zdrav. Biti u takvom stanju znači dobiti najviše od života i ostvariti sav Bogom dani potencijal.
Bog nam je dao formulu zdravog života, a čitamo je u događaju o Stvaranju sveta i čoveka. Principi koje prepoznajemo u tom izveštaju nas podstiču da živimo život koji obiluje onim što je dobro:

Izbor
Odmor
Životna sredina
Fizička aktivnost
Poverenje
Međuljudski odnosi
Pogled na svet
Ishrana

Stvaranje zdravlja nije samo jedan novi program i nije filozofija. To je katalizator koji usmerava ka dobrim izborima, ka izbalansiranoj dobrobiti i ka mirnom i dobrom životu. Kada budete doneli nove odluke, kada ispred sebe budete imali stabilan i vredan cilj, vaš život biće ispunjen dubokim zadovoljstvom i smislom.
Ovo je početak desetonedeljnog prijateljevanja koje će dodati zdravije i kvalitetnije godine vašem životu.
Program je osmišljen u vidu interaktivnih i kreativnih radionica. Želimo da u zdravoj, prijateljski nastrojenoj zajednici, kroz smisleno druženje, ohrabrimo jedni druge u želji da se promenimo i živimo svoj najbolji mogući život.
Na svakoj radionici najpre ćemo putem intervjua sa gostom predstaviti temu koja je odabrana za to veče. Nakon toga sledi kraća diskusija u manjim grupama, koju će voditi moderatori. Svaki polaznik dobiće radnu svesku, sa materijalima koji prate temu razgovora. Svako će imati priliku da postavi svoj cilj i da osmisli plan ostvarenja tog cilja.
Kvalitetu čitavog druženja doprineće i naši gosti sa ponekom muzičkom tačkom ili literarnim ostvarenjem.
Na kraju svake radionice druženje ćemo završiti prezentacijom pripreme kvalitetne zdrave hrane i njenom degustacijom.
Svi koji žele imaće priliku da provere neke od zdravstvenih parametara kao što su šećer i holesterol u krvi, ukupne i visceralnne masnoće, krvni pritisak, kiseonik u krvi, plućna funkcija…
Svake nedelje diskutovaćemo o drugoj temi sa novim gostima. Pogledajte sve datume, teme i predavače.
Kao deo program planiran je i zajednički izlet, odnosno zajednički boravak u prirodi.
Naš predlog je produženi vikend na Zlatiboru tokom prvomajskih praznika.
Prva radionica počinje u nedelju 17.02.2019. u 18h, ul. Radoslava Grujića 4.
Tema je Važnost zdravog života, voditelj i moderator programa je mr Vlado Havran, a gost govornik ove večeri će biti dr Dragan Ivanov, istaknuti internista iz Novog Sada. Biće to prvo u nizu posebnih večeri.
Očekujemo vas!
Predavanja i radionice su besplatni za sve učesnike seminara. Pridružite nam se!

Pet večeri do novog života, dr Donald Miler
2019-03-18 19:00 - 2019-03-23 19:00 | Hrišćanska adventistička crkva, Radoslava Grujića 4, Beograd, 11000, Srbija
Serija predavanja
Pet večeri do novog života
dr Donald Miler

1. Osnovni koraci ka zdravlju
2. Rak
3. Bolesti srca
4. Dijabetes
5. Snaga stava
18-23. mart 2019.
Svako veče u 19h
Mala sala, Radoslava Grujića 4.
Beograd

Koncert klasične muzike
2019-03-23 19:00 - 20:00 | Hrišćanska adventistička crkva, Radoslava Grujića 4, Beograd, 11000, Srbija

Vapaj ljudskog srca - serija predavanja
2019-04-01 19:00 - 2019-04-06 20:00 | Hrišćanska adventistička crkva, Radoslava Grujića 4, Beograd, 11000, Srbija
predavač: mr DRAGAN GRUJIČIĆ
1. Zagonetnost ljudske prirode
2. Velika potraga za životnim značenjem
3. Otkrivenje i put do smisla
4. Preko prirodnih granica
5. Prelomna tačka istorije
6. Ili … Ili (pred životnom odlukom)
Ulaz slobodan.

Sabor Jugoistočne evropske unije HAC
2019-05-11 10:00 - 17:00 | Kombank dvorana, Dečanska 14, Belgrade, Serbia, 11000, Serbia
Izborni sabor Jugoistočne evropske unije Hrišćanske adventističke crkve biće održan u periodu od 9. do 10. maja 2019. godine u Sabornoj crkvi u ulici Radoslava Grujića 4 u Beogradu.
Svečani deo Sabora održaće u subotu 11. maja sa početkom u 10 časova u Kombank dvorani (bivši Dom sindikata) www.kombankdvorana.rs

Кoncert studenata Gudačke katedre Fakulteta muzičke umetnosti
2019-05-21 19:00 - 20:00 | Hrišćanska adventistička crkva, Radoslava Grujića 4, Beograd, 11000, Srbija
H. Vijenjavski – Кoncert za violinu br. 2 d mol, prvi stav
Tea Mileusnić, violina, student 1. godine
Кlasa red.prof. Gordana Matijević Nedeljković
Ivana Pavlović, klavir, samostalni umetnički saradnik
К. Ditersdorf – Кoncert za kontrabas 1.stav
Filip Francuski, kontrabas, student 2. godine
Кlasa red.prof. Slobodan Gerić
Dušan Egerić, klavir, viši umetnički saradnik
V. A. Mocart Кoncert za violinu D dur kv 211, prvi stav
Đorđe Stošić, violina, student 2. godine
Кlasa vanr.prof. Marija Misita
Neda Hofman, klavir, viši umetnički saradnik
S. Prokofjev – Кoncert za violinu D dur, 1. stav
Ivan Nešić, violina, student 2. godine
Кlasa vanr.prof. Marija Špengler Marković
Natalija Mladenović, klavir, samostalni umetnički saradnik
S. Кusevicki – Кoncert za kontrabas 1 .stav
Nikola Buljančvić, kontrabas, student 3. godine
Кlasa red.prof. Slobodan Gerić
Dušan Egerić, klavir , viši umetnički saradnik
F. Mendelson – Кoncert za violinu e mol, 1. stav
Vojin Aleksić, violina, student 4. godine
Кlasa red.prof. Gordana Matijević Nedeljković
Ivana Pavlović, klavir, samostalni umetnički saradnik
Đ. Botesini Fantazija sonanbula
Stefan Fuks, kontrabas, student 4. godine
Кlasa red.prof. Slobodan Gerić
Dušan Egerić, klavir , viši umetnički saradnik

Život sa svrhom - serija predavanja
2019-06-01 19:00 - 2019-06-05 19:00 | Hrišćanska adventistička crkva, Radoslava Grujića 4, Beograd, 11000, Srbija
Serija predavanja mr. psihologije Pavla Кoraća pokazaće ti kako otkrivanje pravih vrednosti može da promeni tvoj život.
Ulaz je slobodan.
Subota 1. jun 2019. u 19 časova
1. POTRAGA ZA SVRHOM
Zašto pametni ljudi donose pogrešne odluke
Nedelja 2. jun 2019. u 19 časova
2. PRINCIP PUTA
Кako odatle gde si dospeti tamo gde želiš da budeš
Ponedeljak 3. jun 2019. u 19 časova
3. TI SI ZA TO ROĐEN
Кako prepoznati i prihvatiti svoju pravu svrhu
Utorak 4. jun 2019. u 19 časova
4. STVARALAC HEROJA
Кako pozitivno uticati na živote drugih
Sreda 5. jun 2019. u 19 časova
5. CARPE DIEM: ISКORISTI DAN
Tajna uspeha se nalazi u tvojim svakodnevnim navikama

Koncert Bojane Dimković i Kšištofa Šumanjskog
2019-06-22 19:00 - 20:00 | Hrišćanska adventistička crkva, Radoslava Grujića 4, Beograd, 11000, Srbija
Program:
Sergej Bortkevič
pesme za glas i klavir
Ulaz slobodan. Dobro došli!

Zakon života
2019-11-18 19:00 - 2019-11-25 19:00 | Hrišćanska adventistička crkva, Radoslava Grujića 4, Beograd, 11000, Srbija
Serija predavanja o duhovnosti i medicini
Mark Sandoval, dr med.
od 18. do. 24. novembra

Svake večeri u 19 časova
Dvorana Hrišćanske adventističke crkve
Radoslava Grujića 4, Beograd
Ulaz je slobodan.
18.11. Razumevanje uzroka bolesti
19.11. Naša najveća potreba
20.11. Razumeti zašto radimo ono što radimo
21.11. Slobodni od odbacivanja i boli
22.11. Zakon ljubavi i talenat pažnje
23.11.Oslobođenje od prošlosti
24.11. Pravi put za pronalazak ozdravljenja
Dr med. Mark Sandoval je diplomirao na medicinskom fakultetu Univerziteta Loma Linda sa specijalizacijom iz urgentne medicine. Od 2012. godine radi u Institutu za unapređenje životnog stila Juči Pines u Alabami, a kasnije postaje i jedan od prvih 200 sertifikovanih lekara u svetu iz oblasti medicine životnog stila.
Ponosan je otac i srećan suprug, savetnik, međunarodni govornik i pisac.

Koncert studenata Gudačke katedre FMU Beograd
2020-01-15 19:00 - 20:00 | Hrišćanska adventistička crkva, Radoslava Grujića 4, Beograd, 11000, Srbija

Solistički koncert pijaniste Andreja Markovića
2020-01-18 19:00 - 20:00 | Hrišćanska adventistička crkva, Radoslava Grujića 4, Beograd, 11000, Srbija

Koncert polaznika master klasa prof. Vladimira Miloševića
2020-01-27 19:00 - 20:00 | Hrišćanska adventistička crkva, Radoslava Grujića 4, Beograd, 11000, Srbija
Koncert polaznika master klasa prof. Vladimira Miloševića
Klavirski studio Katarina Šandorov

Koncert Hora RTS: Johan Sebastijan Bah, Klaudio Monteverdi
2020-02-27 20:00 - 21:30 | Hrišćanska adventistička crkva, Radoslava Grujića 4, Beograd, 11000, Srbija
U jubilarnoj, osamdesetoj sezoni, Hor RTS će se publici predstaviti izvođenjem vokalno- instrumentalnih dela kompozitora Johana Sebastijana Baha i Klaudija Monteverdija.
Na programu koncerta, koji će biti održan 27. februara, u 20 časova, u Hrišćanskoj adventističkoj crkvi u Beogradu, iz Bahovog opusa biće izvedeni moteti Singet den Herrn i Komm Jesu, komm, kao i kantata BVW 196 Der Herr denket an uns. Iz Monteverdijevog opusa biće izveden motet Laudate Dominum omnes gentes iz dela Selva morale e spiritual, motet Pianto della Madonna i psalam Beats Vir.
Horom RTS dirigovaće šef dirigent Hora Hrvatske Radio-televizije, Tomislav Fačini, a ulaz na koncert je slobodan.

Humanitarni koncert za Miloša Gutešu
2020-03-07 20:00 - 21:00 | Hrišćanska adventistička crkva, Radoslava Grujića 4, Beograd, 11000, Srbija
Program
W.A. Mocart – Sonata za violinu i klavir e-mol
L.V. Betoven – Prolećna sonata za violinu i klavir u F-duru. I stav
W.A. Mocart – Violinski koncert A dur, I stav
P. de Sarasate – Romanza andaluza
E. Elgar – alut d`amour
Ž. Masne – Meditacije
Wiliams – Šindlerova lista

Učesnici
JOVANA STOŠIĆ, violina
JOVANA NIKOLIĆ, klavir

Miloš Guteša ima 29 godina i od 2013. godine bori se sa zloćudnim tumorom na mozgu Astrocytoma Anaplastic, poznatim tipom tumora koji se iznova vraća i u zvaničnoj medicini se i dalje smatra neizlečivim. Poslednja operacija obavljena u martu nije bila uspešna, zbog čega je naredna operacija previše rizično rešenje, a tumor je nastavio agresivno da raste. Od marta 2019. godine Miloš se suočava sa odgovorima da je gotovo, da ne može više ništa da se učini kroz konvencionalne metode lečenja kancera. Miloš je momak koji je snažnom voljom, disciplinom i uz ljubav i veru u Boga i dalje na nogama, uporan da stavi tačku na ovu bolest.
Od septembra 2019. godine primljen je u kliniku Instituta za naprednu medicinu u Frankfurtu. Uz humanost i podršku velikog broja ljudi, omogućeno mu je da započne svoje lečenje pomoću metoda koje nisu još uvek usvojene u konvencionalnoj medicini ali su se pokazale delotvornim za njegovu dijagnozu. I postignut je veliki uspeh – agresivni tumor koji je brzo rastao počeo je da se povlači.

Milošu je i dalje potrebna pomoć dobrih ljudi.

Ulaz na koncert je slobodan, a prikupljena sredstva biće iskorišćena za nastavak Miloševog lečenja.

Nada u svetu nesigurnosti, dr Mark Finli
2022-12-02 19:00 - 2022-12-05 20:30 | Hrišćanska adventistička crkva, Radoslava Grujića 4, Beograd, 11000, Srbija
Posle 10 godina ponovo u Beogradu!
Poznati govornik, tv evanđelista i autor
Mark Finli
održaće seriju predavanja
„Nada u svetu nesigurnosti“
2-5. decembra 2022.
Svake večeri od 19 časova
Radoslava Grujića 4
Hrišćanska adventistička crkva

Mark Finli je čitav život posvetio pozivu da govori o transformaciji života. Duboko uverenje da Bog može promeniti svačiji život i dati mu smisao vodilo ga je u preko 100 zemalja. Kao vodeći govornik bio je 14 godina autor i direktor televizijskog programa „Pisano je“. Pionir je prenošenja poruke putem satelita i autor serije „Iskusi nadu“. Autor je brojnih knjiga od kojih je nekoliko prevedeno na naš jezik.
U nestabilnom svetu Mark Finli vidi sigurnost jedino u očuvanju nade. Upravo to ga podstiče da bude ponovo naš gost i podeli svoja saznanja o nadi iz najveće od svih knjiga, Svetog pisma. Tokom četri večeri, Mark Finli i njegova supruga Ernestin govoriće nam o poruci nade i zdravim životnim navikama. Ovo je poziv i prilika da ne ispustimo iz vida nadu koja može oplemeniti naš život.
